આજની પાર્લામેન્ટરી બોર્ડની બેઠકમાં આનંદીબહેનના અનુગામી વિષે ગમે તેટલી ચર્ચા હાથ ધરાઇ હોય, પરંતુ આખરી નિર્ણય તો પી.એમ. મોદી અને અમિત શાહ જ સાથે મળીને લઇ કોની પસંદગી કરશે તેવું ચર્ચાઇ રહ્યું છે. મોદી હંમેશાં આશ્ચર્યજનક નિર્ણય જાહેર કરવા માટે જાણીતા છે. એક સમયે કેશુભાઇ પટેલને હટાવવાની વાત હતી ત્યારે કોઇને કલ્પના પણ નહોતી કે સંગઠનમાં સતત કામ કરી રહેલા નરેન્દ્ર મોદીને સીધા ગુજરાતના મુખ્યપ્રધાન તરીકે જાહેર કરાશે.